## Naputak o podnošenju zahtjeva za subvencioniranje dijela troškova prijevoza u stranom organiziranom turističkom prometu

### NN 25/1995 (14.4.1995.), Naputak o podnošenju zahtjeva za subvencioniranje dijela troškova prijevoza u stranom organiziranom turističkom prometu

# MINISTARSTVO TURIZMA

Na temelju članka 18. stavak 3. i članka 39. stavak 1.
točka 1. Zakona o sustavu državne uprave ("Narodne novine",
br. 75/93) u provođenju Zakona o izvršenju Državnog proračuna
Republike Hrvatske za 1995. godinu ("Narodne novine", br. 98/94)
ministar turizma donosi

## NAPUTAK

### O PODNOŠENJU ZAHTJEVA ZA SUBVENCIONIRANJE DIJELA TROŠKOVA PRIJEVOZA U STRANOM ORGANIZIRANOM TURISTIČKOM PROMETU

Radi poticanja stranog turističkog prometa na području
Zadarsko-kninske, Šibenske, Splitsko-dalmatinske i Dubrovačko-neretvanske
županije (u daljem tekstu Dalmacija), te Vukovarsko-srijemske, Osječko-baranjske,
Brodsko-posavske, Požeško-slavonske, Virovitičko-podravske i Bjelovarsko-bilogorske
županije, organizatorima grupnih turističkih putovanja u razdoblju
od 1. svibnja do 31. listopada osigurava se subvencija dijela troškova
prijevoza u iznosu od:

- 1,1 kn po 1 km u autobusnom prijevozu

- 1 10 kn po 1 putniku u zraćnom prijevozu

- 1,45 kn po 1 litri utrošenog goriva u pomorskom prijevozu.

Iznimno subvencija se odobrava i za zakup najmanje 30 mjesta na redovitim
brodskim i trajektnim linijama od Rijeke prema i na području Dalmacije
u aranžmanima koji uključuju kombinirani prijevoz (autobus-brod,
željeznica-brod, avion-brod) u iznosu od 20% od stvarno plaćene cijene
karte za putnika.

Za tržišta Velike Britanije i Francuske subvencija se pod istim uvjetima
odobrava za područje cijele Hrvatske.

II.

Subvenciju mogu ostvariti svi organizatori grupnih turističkih
putovanja za strane građane za aranžmane koji uključuju prijevoz
i najmanje sedmodnevni boravak na osnovi najmanje polupansiona u hotelskim
i drugam smještajnim objektima.

Ako putovanje uključuje više vrsta prijevoza zahtjev za subvenciju
podnosi se zasebno za svaku vrstu prijevoza.

Ako se turisti jedne organizirane grupe istovremeno prevoze na više
destinacija, subvencija se priznaje za krajnju destinaciju, osim na redovitim
brodskim linijama na kojima se subvencija priznaje prema stvarno plaćenoj
cijeni karte.

Kod kombiniranog prijevoza (autobus-brod) u kojem je krajnja točka
autobusnog prijevoza izvan Dalmacije, a odredišna destinacija u Dalmaciji,
dio autobusnog prijevoza subvencionira se.

III

Subvencija u autobusnom prijevozu može se ostvariti za:

- autobus ukupnog kapaciteta od najmanje 40 sjedala,

- popunjenost autobusa najmanje 80% u srpnju i kolovozu (u svibnju i
listopadu 60%, u lipnju i rujnu 70%).

U slučaju da je popunjenost autobusa manja od navedene, iznos
subvencije umanjuje se za onoliko posto koliko je popunjenost manja od
tražene.

Zahtjev za subvenciju podnosi se uz slijedeću dokumentaciju:

- obrazac zahtjeva koji je sastavni dio ove upute

- kopiju ugovora s hotelskom i sl. pravnom osobom

- listu putnika ovjerenu od strane hotelske ili sl. pravne osobe

- kopiju vouchera za svakog putnika

- kopiju putnog naloga za posebnu vožnju autobusom

- dokaz o izvršenoj uplati domaćoj hotelskoj ili sl. pravnoj osobi
za izvršene usluge.

Za tržišta Češke, Slovačke, Mađarske, Poljske i Slovenije
subvencija se odobrava za svibanj, lipanj, rujan i listopad. Za ostala
tržišta subvencija se odobrava za svibanj, lipanj, srpanj, kolovoz, rujan
i listopad.

IV.

Subvencija u pomorskom prijevozu može se ostvariti za:

- sve turističke linije prema i na području Dalmacije

- sve turističke linije iz Italije prema Dalmaciji

koje domaći prijevoznici uspostave na osnovi zakupa s organizatorima
putovanja ili hotelskim i sl. pravnim osobama (u daljem tekstu zakupoprimac).

Subvencija će se odobravati za popunjenost kapaciteta plovila
od najmanje 80% (u svibnju i listopadu 60%, u lipnju i rujnu 70%).

U slučaju da je popunjenost plovila manja od navedene, iznos
subvencije umanjuje se za onoliko posto koliko je popunjenost manja od
tražene.

Zahtjev za subvenciju podnosi zakupoprimac uz slijedeću dokumentaciju:

- obrazac zahtjeva koji je sastavni dio ove upute

- kopiju ugovora s pomorskim prijevoznikom o zakupu s posebno utvrđenom
relacijom i brojem nautičkih milja (uz prvi zahtjev)

- kopiju ugovora s hotelskom ili sl. pravnom osobom

- listu putnika ovjerenu od hotelske ili sl. pravne osobe

- kopiju vouchera za svakog putnika

- dokaz o izvršenoj uplati domaćem prijevozniku i hotelskoj ili
sl. pravnoj osobi.

Subvencija se odobrava za razdoblje svibanj, lipanj, srpanj, kolovoz,
rujan i listopad.

V.

Subvencija u zračnom prijevozu može se ostvariti za:

zakupljeni zrakoplov na cijelo

- kod zakupa zrakoplova na cijelo subvencija se isplaćuje za ukupni
kapacitet zrakoplova uz uvjet popunjenosti zrakoplova najmanje 80% u srpnju
i kolovozu 70% u lipnju i rujnu i 60% u svibnju i listopadu.

U slučaju da je popunjenost zrakoplova manja od navedene, iznos
subvencije umanjuje se za onoliko posto koliko je popunjenost manja od
tražene.

ostvareni broj putnika na redovnim linijama uz uvjet da grupa broji
najmanje 10 osoba.

Zahtjev za subvenciju podnosi se uz priloženu slijedeću dokumentaciju:

- obrazac zahtjeva koji je sastavni dio upute

- kopiju ugovora o zakupu sa zračnim prijevoznikom (uz prvi zahtjev)

- kopiju ugovora s hotelskom ili sl. pravnom osobom

- kopiju vouchera za svakog putnika

- listu putnika ovjerenu od hotelske ili sl. pravne osobe

- dokaz o izvršenoj uplati domaćoj hotelskoj pravnoj osobi i zračnom
prijevozniku za izvršene usluge.

Subvencija se odobrava za razdoblje svibanj, lipanj, srpanj, kolovoz,
rujan i listopad.

Zahtjevi za subvenciju samo uz priloženu potpunu dokumentaciju podnose
se Ministarstvu turizma, Zagreb, Avenija vukovar 78.

Organizatori putovanja koji nisu podmirili obveze prema hrvatskim partnerima
za izvršene usluge u 1994. godini nemaju pravo podnijeti zahtjev za subvenciju
prije podmirenja navedenih obveza

Zahtjev za subvenciju podnosi se 1 i 15. u mjesecu zasebno za svako
organizirano grupno turističko putovanje.

Krajnji rok za podnošenje zahtjeva za subvenciju u 1995. godini za sve
vrste prijevoza je 15. studeni 1995.

Novac za subvencije po odobrenim zahtjevima doznačuje se domaćoj
hotelskoj ili sl. pravnoj osobi ili njegovom domaćem posredniku.

Hotelska ili sl. pravna osoba ili njegov domaći posrednik dužni
su u roku 3 dana izvršiti plaćanje subvencije stranom organizatoru
putovanja koji je podnio zahtjev i u roku od tri dana Ministarstvu turizma
poslati dokaz o izvršenoj uplati.

Klasa:34301/95-01/42

Urbroj: 529-01/94-0002

Zagreb, 7, travnja 1995.

**Ministar turizma**

**mr. Niko Bulić,** v. r.

---

**REPUBLIKA HRVATSKA**

**MINISTARSTVO TURIZMA**

**ZAHTJEV ZA SUBVENCIJU**

**U STRANOM POMORSKOM TURISTIČKOM PftOMETU**

1. Naziv i sjedište organizatora putovanja\_\_\_\_\_\_\_\_\_\_\_\_\_\_\_\_

2 Naziv i sjedišle hotelskih ili dr pravnih osoba kojima se organizirano
upućuju turisti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 Mjesto polaska grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Datum i vrijeme

a) polaska grupe \_\_\_\_\_\_\_\_\_\_\_\_\_

b) povratka grupe\_\_\_\_\_\_\_\_\_\_\_\_

5 Turističko odredište grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Naziv i sjedište prijevoznika s kojim je sklopljen ugovor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Podaci o plovilu:

a) Vrsta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Naziv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Broj sjedala\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Ukupan broj turista u grupi\_\_\_\_\_\_\_\_\_\_\_\_\_

9. Broj pansiona na turističke grupe u turističkom odredištu\_\_\_\_\_\_\_\_

10. Ostvareni broj NM u odlasku i povratku\_\_\_\_\_\_\_\_\_\_\_\_\_\_\_\_\_

11. Vrsta i utrošak goriva u litrama po 1/NM\_\_\_\_\_\_\_\_\_\_\_\_\_\_\_\_\_

12. Ukupan utrošak goriva u litrama\_\_\_\_\_\_\_\_\_\_\_

13. Iznos tražene subvencije:

ukupan utrošak goriva u litrama \_\_\_\_\_\_ x 1,45 kn = \_\_\_kn

14. Broj računa podnositelja zahtjeva\_\_\_\_\_\_\_\_\_\_\_\_\_\_\_\_\_\_\_\_\_

15. Banka i broj računa hotelske ili dr. pravne osobe \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

podnošenja zahtjeva Žig i potpis

\_\_\_\_\_\_\_\_\_\_\_ \_\_\_\_\_\_\_\_

---

**REPUBLIKA HRVATSKA**

**MINISTARSTVO TURIZMA**

**ZAHTJEV ZA SUBVENCIJU U STRANOM**

**ZRAČNOM TURISTIČKOM PROMETU**

1. Naziv i sjedište organizatora putovanja\_\_\_\_\_\_\_\_\_\_\_\_\_\_\_\_\_\_\_\_\_

2 Naziv i sjedište hotelskih ili dr. pravnih osoba kojima se organi
zirano upućuju turisti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Mjesto polaska grupe\_\_\_\_\_\_\_\_\_\_\_\_\_\_\_\_\_

4. Broj leta, datum i vrijeme:

a) polaska grupe \_\_\_\_\_\_\_\_\_\_\_\_\_\_

b) povratka grupe\_\_\_\_\_\_\_\_\_\_\_\_\_

5. Turističko odredište grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Broj pansion dana turističke grupe u turističkom odredištu\_\_\_\_\_\_\_\_\_

7. Naziv i sjedište zračnog prijevoznika\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Vrsta zrakoplova i ugovoreni broj sjedala

na cijelo\_\_\_\_\_\_\_\_\_

ostvareni broj putnika na redovnoj liniji\_\_\_\_\_\_\_\_\_\_\_\_

9. Broj putnika u grupi\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Iznos tražene subvencije:

a) ugovoreni broj sjedala na cijelo \_\_\_\_\_ x 110 kn = \_\_\_\_\_\_ kn

b) ostvareni broj putnika na redovnoj liniji\_\_\_\_\_ x 110 kn =\_\_\_\_ kn

11. Broj žiroračuna hotelske ili dr. pravne osobe\_\_\_\_\_\_\_\_\_\_\_\_\_\_

12. Banka i broj računa podnosioca zahtjeva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

podnošenja zahtjeva Žig i potpis

\_\_\_\_\_\_\_\_\_\_\_\_ \_\_\_\_\_\_\_

---

**REPUBLIKA HRVATSKA**

**MINISTARSTVO TURIZMA**

**ZAHTJEV ZA SUHVENCIJU U STRANOM**

**CESTOVNOM TURISTIČKOM PROMETU**

1. Naziv i sjedište organizatora putovanja\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Naziv i sjedište hotelskih ili dr. pravnih osoba kojima se organizirano
upućuju turisti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Mjesto polaska grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Datum i vrijeme:

a) polaska grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) povratka grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Turističko odredište grupe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Broj pansion dana turističke grupe u turističkom odredištu\_\_\_\_\_\_\_\_\_\_

7. Naziv i sjedište prijevoznika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Registarski broj autobusa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Ukupan broj sjedišta u autobusu\_\_\_\_\_\_\_\_\_\_\_\_\_\_

10. Ukupan broj turista u grupi\_\_\_\_\_\_\_\_\_\_\_\_\_\_\_\_\_

11. Početna kilometraža autobusa

u mjestu polaska grupe (po tahografu)\_\_\_\_\_\_\_\_\_\_\_\_\_

12. Završna kilometraža autobusa

u mjestu povratka grupe (po tahografu)\_\_\_\_\_\_\_\_\_\_\_\_\_

13. Ostvareni broj kilometara u odlasku i povratku \_\_\_\_\_\_\_

14. Iznos tražene subvencije:

ostvareni broj km \_\_\_\_ x 1,1 kn =\_\_\_\_\_\_\_ kn

15. Broj žiroračuna hotelske iIi dr. pravne osobe\_\_\_\_\_\_\_\_\_\_\_\_\_\_\_\_\_\_

16. Banka i broj računa organizatora putovanja\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

podnošenja zahtjeva .Žig i potpis

\_\_\_\_\_\_\_\_\_\_\_ \_\_\_\_\_\_\_\_\_

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Naputak, NN 25/1995-539
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)